แบงก์โน้ตส์
เห็นผลงานของนายกรัฐมนตรีกันรึยัง?
23 ต.ค. 2555

นักเจรจา
เห็นผลงานของนายกรัฐมนตรีกันรึยัง?
อุ๊แหม่ ว่ากันจังเชียวว่า เดินทางไปเมืองนอกเมืองนา โชว์แต่หน้าตา ไม่ได้โชว์งาน อพิโธ่...




 
นายกรัฐมนตรี ยิ่งลักษณ์ ชินวัตร ทำงานหนักจะตายไป ตอนไปประชุมที่กาตาร์นั้นก็ใช่ว่าจะว่าง
ประชุม เจรจา เพื่อการ ค้า การลงทุนของไทยแน่นเอี้ยด
แถมมีติดไม้ติดมือมาด้วยนะเออ...
การประชุมคณะรัฐมนตรี (ครม.) สัญจร ที่เกาะสมุย เมื่อมีการเสนอแผนจัดหาก๊าซธรรมชาติระยะยาว พ.ศ. 2555-2573 ทั้งจากแหล่งก๊าซในประเทศและต่างประเทศ รวมถึงแผนการนำเข้าก๊าซธรรมชาติเหลว (LNG) 
จึงมีการเสนอให้บริษัท ปตท. พิจารณาซื้อก๊าซธรรมชาติเหลวจากบริษัท Qatar Liquefied Gas Company Limited ของประเทศกาตาร์ ในปริมาณมากโข 2 ล้านตัน/ปี
โดยจะมีการเซ็นสัญญาภายหลังที่สำนักงานอัยการสูงสุดตรวจสอบร่างสัญญาแล้วเสร็จ
แถมยังเห็นชอบการทบทวนแผนแม่บทระบบท่อส่งก๊าซธรรมชาติ โดยปรับเพิ่มเงินลงทุนในโครงการวางท่อส่งก๊าซไปยังนครราชสีมา และระบบส่งก๊าซอีก 2 โครงการ
เห็นฝีไม้ลายมือกันรึยัง!